
Sorte Uddital 



En puddihi innde Alia jom hinney 
kuubudo jom hinney keeriido. 

1- Yettoore woodani Alia 
jom tageefooji. 

2- Jom hinney kuubudo jom 
hinney keeriido. 

3- Mardo nyannde diina 
[darngal] 

4- Aan tan men ndewata wo 
Aan tan men dabbirta mballa. 

5- Handa men laawol 
dartiingol. 

6- Laawol been be 
neeminda dow mubben. 

7- °Be ngana tikkanaabe 
wanaa majjinaabe. 

Sorte Kibaaru 



£/? puddirii innde Alia jom hinney 
kuubudo jom hinney keeriido. 

1- c Dume be labndondirta. 

2- yuwde e kibaaru mawdo. 

3- Oon mo be luuri dow 
muudum. 

4- Patti be ngaran be annda. 

5- Rewtii patti be ngaran be 
annda. 

6- Yalla men ngadaay leydi 
wo daddo nah? 

7- De min ngadi baamle 
[pelle-perle] du wo tonteeje nah? 

8- De min tagi'on, wo on 
nooneeji [debbo e gorko]. 

9- De min ngadi doyngol 
moodon wo fowtere 

10- Min ngadi jemma wo 
suuraare. 

1 1- De min ngadi nyalooma 
wo wawtu tefugol nguurey 

12- De min mahi dowmon 
kammuuli jeddi cattudi 
[tekkudi] 

1 3- Min ngadi fitillawal 
kubboowal 

14- De min njippini yuwde 
birotoode ndiyam mbannjotoo 
dam. 

15- Fa min njaltiniradam 
gabbe e fugngooji 

16- E gese cukkude 
piilondirde 

17- No wiide nyannde 
wiltugol kiite laatoke na jogi 
wakkati 

18- Nyannde nde boodutal 
fuufete e mum on ngaran 
nyannde ndeen wo on jama'aaje 
jama'aaje. 

19- Kammu omtaama laatoke 
dammbude keewde. 

20- De baamle njahra 
ngattini wo merere [ko yi'otoo 
de narjngataako] 

21- No wiide Jahannama na 
moggini 

22- Wartirde wonande bewbe 

23- Alahaali mabbe be 
joodotoobe nder magge [yiite 
Jahannama] fos. 

24- "Be meedataa nder magge 
toon buubol,wanaa du ko yaretee. 

25- So wanaa ndiyam 
nguldam e mbordi yiiyaari. 

26- Duum wo mbarjaari 
kawrundi e golle mabbe. 

27- Sabo be laatokeno be 
njikkata hasbeede. 

28- De be penni Aayeeje 
amin, fennugol 

29- Kala huunde fuh men 
moobiidum e binndi. 

30- Meedee, min beydataa 
on huunde fuh so wanaa 
jukkungo. 

31- No wiide faydorde na 
woodani huloobe Alia. 

32- Gemmbuuje e inabooje 
[bibbe ledde]. 

33- E yiiwbe [surbaabe, 
boombi] waaldeebe. 

34- E kore keewde njaram 
mbelnoojam berde. 

35- "Be nanataa nder toon 
mberellaaji wanaadu 
fennondirde. 

36- T)um wo mbarjaari 
yuwde e jooma wodum dokkal 
keyungal. 

37- Alia, won jom kammuuji 
e leeydi e ko woni hakkunde 
majji,kanko woni jom hinney 
kuubudo be marataa e makko 
haala so wanaa ko o duganiibe. 

38- Nyannde nde malayka 
Jibriilu na darodoo e malayka'en 
ibe cekondiri,de be kaalataa so 
wanaa mo jom hinney kuubudo 
dugani de wi'i ko geenyi 
[goonga]. 

39- Ndeen woni nyalaande 
goonga muuydo fuh jogitoo 
wartirde lobbere feede e 
joomum. 

40- Minen min njeertinii'on e 
jukkungobadiingo nyannde bii 
Aadama yeewata ko juudem 
ardinnoo de keefeero 
wi'artawenoo mi laatokeno 
njaareendi. 

Sorte Doppitoobe 

En puddirii innde Alia jom hinney 
kuubudo jom hinney keeriido. 

1- Mi hunoreke Malay ka'en 
cfoofiroobe yogkiiji heeferbe e 
cadtal. 

2- Mi hunoreke malayka'en 
sortiroobe yogkiiji muumini'en 
dow neway. 

3- E malayka'en yinotoobe 
yinagol. 

4- E malayka'en dadondiroobe 
dadondirgol. 

5- E malayka'en dawroobe 
dabare. 

6- T>uum won nyannde 
buudutal fuufete. 

7- De didabal ngaal jokkita. 

8- Nyannde ndeen berde wo 
kulde. 

9- De jiile majje wo koyude. 

10- Ibe mbi'a: yalla wo min 
wirfotoobe e tabe nah? 

11- Fay si tawi min laatoke 
yi'e kiidde nah? 

12- TBe mbi'i: duum ka 
ndelle wo gartugol mursey. 

13- Ndeke-jaka wartugol 
mabbe ngool wo fuufaango 
wooto. 

14- Jaka be fuh ibe ngoni 
yaasin leydi. 

15- Yalla haala annabi Muusa 
yottokema nah? 

1 6- Wakkati nde joomiiko 
noddunoo'mo do gurumfuntuwol 
[aynde] laabungol labbinaangol 
bi'eteengol DUWA. 

17- Alia wii'o yah to 
Fir'awna sabu o bewi. 

18- De mbi'aa yalla na 
woodanima no laaba nah? 

19- De mi hande faade e 
jooma faa kulaadum. 

20- O holli oon kaayeefi 
mawki. 

21- 0 fennidum o yeddi. 

22- Rewtii o tottitii, imo 
yaha e bonanda. 

23- O hawrondiri o noddi. 

24- O wi'i: miin woni 
joomii'on burdo toowde. 

25- Ndeen le Alia nanngiri'o 
jukkungo konngol makko 
cakitiingol ngol e artiingol ngol 
fuh. 

26- Waaju na woni e ko haalaa 
cf urn wonande kuloowo Alia. 

27- Yalla tagude'on buri 
tiidde naa kammu,Alla mahii 
kammu. 



28- De o yebti tekkeefi 
kammu o fonndi dum. 




29- 0 nibbini jemma muudum 
o yaltini wenndoogom. 




30- Caggal duum o weyyiti 
leydi. 




31-0 yaltini ndiyam mayri e 
durdude mayri 




32-Baamle du o tabintini 
dum'en. 




33- Dum fu wo damitagol 
wonande'on e jawdi mon. 




34- So tawii masiiba mawdo 




warii. 


35- Nyannde ndeen neddanke 
fuh na micco ko golluno. 




36- Yiite du wurtinaama 
wonande ji'oowo. 




37- Kaa oon bewdo de subii 
nguumdam Adunaaru. 




38- Oon kaa sordudem wo 
yiite. 




39- Kaa oon kuldo daraade 

yeeso joomum de had i yogkim 
jidaadem 

40- Oon du sordudem wo 
Aljanna. 

41- Ibe yame e darngal 
ndeye woni darngal? 

42- T)ume kaalataa e darngal? 

43- Kaadtoode maggal wo 
faade e jooma. 

44- Haalande ma aan kaa wo a 
jeertinoowo mo ina hulande tan. 

45- A wiima nyannde be 
nji'atangal be njoodaakino 
adunaaru so wanaa kiikiide naa 
wenndoogo muudum. 

Sorte Dumminagol 

En puddirii innde Alia jom hinney 
kuubudo jom hinney keeriido. 



1 - 0 dumminii o tottiti 




z- oaoo uumuo warn uo 




makko. 


^- '"Dump annHinim^ vpipima 




bumdo oon laaba. 


4- Ma o waajito de waaju 




oon nafa o. 


5- Kaa oon gaddo kaariya. 




6- Aan ada ballanoo dum. 




7- De huunde fuh walaa dow 




ma so o laabay. 


8- Kaa gardo toma na henyo. 




9- De oon kanyum na hula 




Alia. 


10- De a sugliri goddo a 




yoppn o. 




11- Patti, Aayeeje de wo 




waaju. 


12- Kala muuydo fuh 




waajitoroode. 


13- Ide ngoni nder dereeji 




teddinaadi. 


14- Toownaadi teddinaadi. 

15- Goncfi e juucfe winndoobe. 

16- Teddube moyyube. 

17- Neddanke hudaama 
dume heefordini dum. 

18- E dume Alia tagiri'o. 

19- Alia tagiimo e tobbere 
lommbam [manii] de 
hoddorani'o ko o laatoto fuh. 

20- Rewtii newnani o laawol. 

21- Rewti wari o de uwi'o. 

22- Rewti so o muuyi 
ummintina'o. 

23- Patti, o gollaay ko Alia 
yamiri'o. 

24- Neddanke yo yeew 
faade e ndeedi mum. 

25- Alia wi'i: minen men 
mbaannji ndiyam wannjugol. 

26- Rewtii men ceeki leydi 
seekugol. 

27- De men pudini e mayri 
gabbe. 

28- E inabooje [falfaaje 
tuubaaku- sibiije-peguuje] e 
yommbe. 

29- Ledde nebbaaje e 
tamarooje. 

30- E gemmbuuje cukkude 
piilondirde. 

31- E muyta-tuutaaje e hudo. 

32- Wodum dammitagol 
wonande on e wonande 
neemoraaji moodon. 

33- Nyannde wullaandu 
sukkooru nande wari. 

34- Nyannde neddanke 
doggata sakiikem 

35- De dogga innam e 
bammum. 

36- De dogga jom suudum e 
bibbem. 

37- Nyannde ndeen neddo 
fuh ko wondi duum na heyidum. 

38- Geese godde nyannde 
ndeen na laabi 

39- Na ceyii faa njala. 

40- Geese godde du nyannde 
ndeen na purdi pugah. 

41- 'Balewol na suddide. 

42- "Been woni heeferbe 
bonbe. 

Sorte Bawlitingol 



En puddirii innde Alia jom hinney 
kuubudo jom hinney keeriido. 

1- So tawii naange 
bawlinaama. 

2- So tawii koode du caamii. 

3- So tawii baamle 
njahraama. 

4- So tawii geeloodi cappindi 
boldinaama. 

5- So tawii kulle ladde 
kawrondiraama. 

6- So tawii maayooji 
kubbaama. 

7- So tawii yonkiiji 
korgondiraama. 

8- So tawii uwaakoy maayay 
yamtindaama. 

9- Dow bonanda oye be 
mbardaa? 

10- So tawii dereeji 
cankitaama. 

1 1- So tawii kammu 
nyoortaama [hippitaama]. 

12- So tawii yiite du 
hubbaama. 

13- So tawii Aljanna 
battinaama. 

14- Ndeen yonki fu anndii ko 
waddi. 

15- Mi hunoreke [mi 
woondiri] koode jonyooje 
[mutooje]. 

16- Mi hunoreke koode 
doggooje cuudotoode. 

17- Mi hunoreke jemma so 
nibbini. 

18- E fajiri so foofi [so 
feeri]. 

1 9- No wiide Kur'aan wo 
konngol nulaado [Malayka 
Jibriilu] teddudo. 

20- Jogiido semmbe nokku 
jom Al-arsi kubindiido. 

21- T)owtanteedo toon 
koolaado. 

22- Waaye mon 00 
[Muhammad] wanaa kaagaado. 

23- Wallaahi Muhammad 
yi'ii Jibriila to bagge baggudo. 

24- O laataaki wo o dawoowo 
e ko wiirni. 

25- Kur'aana 00 wanaa 
konngol Seydaani berraado. 

26- Toy njahoton? 

27- Kur'aana laataaki so 
wanaa waaju wonande tageefo. 

28- Muuydo e mon fuh 
fooccoo [feewa]. 

29- De on muuyataa so 
wanaa Alia jom tageefooji oo 
muuya, de sakitoo muuyon. 

Sorte Feccagol 



£>? puddirii innde Alia jom hinney 
kuubudo jom hinney keeriido. 

1 - So tawii kammu feccoke 
seekoke. 

2- So tawii koode caakoke. 

3- So tawii maayooji 
mbudditaama. 

4- So tawii kaburuuji 
ufitaama. 

5- Ndeen yonki fuh anndii 
ko ardini e ko sakintini. 

6- Hey bii Aadama, dume 
hoomtima e jooma teddudo. 

7- Oon tagudoma de 
fonndima de fonnditima 

8- De o waddondirima e 
kala suura mo o muuyiri. 

9- Patti, accu duum, odon 
penna nyannde darngal. 

10- De wallaahi reenoobe na 
ngoni dow moodon. 

11- Teddube winndoobe 
golleeji moodon 

12- Ibe anndi ko ngolloton. 

13- Wallaahi yimbe moyyube 
na ngoni nder neema. 

14- Wallaahi yimbe bonbe 
du na ngoni nder yiite. 

15- Ibe naatange nyannde 
darngal. 

16- "Be wanaa wiirnotoobe e 
magge. 

17- Ko anndinima nyannde 
damgal. 

18- Rewtii ko anndinima 
nyannde darngal. 

19- Nyannde nde yonki 
maranaay yonki fay huunde 
nyannde ndeen ka huunde fuh 
wo Alia woodani. 

Sorte Duytoobe 



En puddirii innde Alia jom hinney 
kuubudo jom hinney keeriido. 

1- Bone na woodani 
cfuytoobe etu. 

2- "Been so etoyii to yimbe 
kebbina. 

3- So be ponndanii been maa 
be etanii dum'en be duyta. 

4- Yalla be njikkataa no wiide 
kambe wo be umminteebe nah? 

5- Wonande nyalaande 
mawnde. 

6- Nyannde nde yimbe 
ndarotoo wonande jom tageefooji. 

7- Patti, no wiide dewtere 
yimbe bonbe wallaahi na woni 
faa nderndeeri leydi. 

8- Ko anndinima nderndeeri 
leydi? 

9- Wo dewtere wadanaande 
limgal. 

10- Nyannde ndeen bone na 
woodani fennube Diina. 

1 1- °Been woni fennoobe 
nyannde darngal 

12- Walaa fuu pennoowo 
darngal so wanaa kala 

toonyotoodo junbudo. 

1 3- So Aayeeje amin de,na 
njannge e makko o wi'a:dum 
kaa wo pene arandeebe. 

14- Patti, accu duum, duum 
ko be laatinoo ibe paggitoo 
fuunni berde mabbe. 

15- Patti, kambe been 
wallaahi wo be wirnaabe e 
joomiibe nyannde ndeen. 

16- Rewtii, wallaahi be 
naatoobe yiite. 

17- Rewtii, be mbi'ee dum 
won ko laatinodon odon penna 
duum. 

18- Patti, wallaahi dewtere 
yimbe moyyube na woni faa to 
buri toowde. 

19- Ko anndinima nokku 
bi'eteedo to toowi? 

20- Dum wo dewtere 
wadanaande limgal [niimoro]. 

21 - Yimbe battinaabe Alia 
bee na ceedoonde 

22- Wallaahi yimbe lobbube 
na ngoni nder neema. 

23- Ibe ngoni dow leese 
mabbe ibe yeewa. 

24- Ada anndita e geese 

mabbe jalbugol neema. 

25- Ibe njarnee doro 
ommbaango. 

26- Ommboode maggo wo 
uurdi misku hirondiroobe fuh 
kirondira e hebugol duum. 

27- Ko jillaa e majjam du wo 
ndiyam fu burdam laabde. 

28- T)uum woni sewnde nde 
battiibe Alia fu njarata nder mum 

29- "Been yimbe bonbe 
hudaabe be laatokeno na njala 
yimbe Alia goondinbe. 

30- So be ndewii dakkol been 
be gomsondira. 

31- So be kootii to koreeji 
mabbe, be koota wo be seyiibe 
sabu jalugol mabbe muumini'en 

32- So be nji'ii been be mbi'a: 
wallaahi be wo yimbe lallube. 

33- De be nulaaka be ndeena 
been. 

34- Hannden been doon 
goondinbe Alia na njala heeferbe. 

35- Ibe ngoni dow leese ibe 
yeewa. 

36- Yalla heeferbe be, 
mbarjaama ko laatino na 
ngolla nah? 

Sorte Seekagol 



En puddirii innde Alia jom hinney 
kuubudo jom hinney keeriido. 

1- So tawii kammu seekoke. 

2- Jabanii joomum na haani 
jabande dum. 

3- So leydi foodaama 

4- Ndi wurtini ko wonnoo 
nder mayri ndi ferwi. 

5- Ndi jabani joomiiri indi 
haani jabande dum. 

6- Hey aan neddanke aan wo 
a tampoowo tampugol e golle 
faa heba kawraa e jooma, wo a 
kawroowo e makko. 

7- Oon kokkitiraado derewol 
mum e nyaamo muudum. 

8- Yaama no hasbee 
hasboore newiinde. 

9- O hoota to koreeji makko 
wo o ceyiido. 

10- Oon kokkitiraado derewdl 
mum faro caggal mum. 

1 1- Yaama no o nodda 
halaaku. 

12- De o nannee yiite laakara. 

1 3- O laatokeno omo seyii 
nder koreeji makko to aduna. 

14- No wiide kanko o jikkii 
o wartataa to joomiiko. 

15- 0 wart an, joomiiko 
laatoke na yi'amo. 

16- Alia wi: hunoreke 
mbodeeri futuro. 

17- 0 hunoreke jemma e ko 
moobi. 

18- O hunoreke lewru du so 
hibbini danewol mum. 

19- Wallaahi na on mbaddo 
sanne sanne Alhaali yuwde e 
alhaali. 

20- Dume danyi heeferbe bee, 
de ngoondintaa. 

21- So Kur'aana janngaama 
dow mabbe du be cujidata 

22- Accu duum been doon 
heefordinbe na penna diina. 

23- Alia kam woni anndudo 
ko be kawrondirta e golleeji 
bondi. 

24- Seynirbe yaa Muhammad 
jukkungo naawngo na 
woodanibe. 

25- So wanaa been doon 
goondinbe Alia de ngolli 
golleeji lobbi baraaji di timmataa 
na woodanibe, 

Sorte Laabi 



En puddirii innde Alia jom hinney 
kuubudo jom hinney keeriido. 

1- Alia wi'i: mi hunoreke 
kammu njogiingu laabi [koode]. 

2- Mi hunoreke nyalaande 
fodaande [darngal]. 

3- Mi hunoreke seedee e 
seedanteedo. 

4- Yimbe gayde yiite 
kudaama. 

5- Yiite joomiraage hubbugol. 

6- Wakkati mo be njoodinoo 
dakkol magge. 

7- Kambe heeferbe been wo 
be seediibe ko be ngollata 
muumini'en. 

8- Walaa fu ko be njukkorii 
been so wanaa been ngoondinii 
Alia teddudo jettiniido. 

9- Oon mo laamu kammuji e 
leydi ngoodani, Alia wo 
ceediido huunde fuh. 

10- Hono wiide been 
jukkiibe muumini'en worbe e 
muumini'en rewbe,rewti be 
tuubay jukkungo yiite 
Jahannama na woodanibe 
jukkungo cumu na woodanibe. 

1 1- Hono been goondinbe 
Alia de ngolli golleeji lobbi 
Aljannaaji na ngoodanibe di 
calludi na ndogga nder mubben 
hebde dum wonnoo kebal 
magngal. 

12- Wallaahi untere jooma 
na satti. 

1 3- No wiide kanko fuddi 
tagu arandeere kanko 
wartiroy tango didaberde. 

14- Wo kanko woni 
jaafotoodo muumini'en jidoowo 
dum en. 

15- Kanko jey Al-arsi 
teddudo. 

16- Kanko woni golloowo 
ko muuyi. 

17- Yalla haala konuuji 
yottokema nah? 

18- Konu Fir'awna e Samuuda. 

19- Accu duum been doon 
heefordinbe na ngoni e 
fennugol diina. 

20- Alia du, baawde mum e 
anndal mum fuh na fiiltitiibe. 

21- Accu duum, dewtere 
ndee wo Kur'aana teddudo. 

22- Inde woni e Alluwal 
deenaangal e seydaaniiji. 

Sorte Toiyotoonde 



En puddirii innde Alia jom hinney 
kuubudo jom hinney keeriido. 

I - Mi hunoreke kammu e 
toryotoonde. 

2- Ko anndinimaa ko wi'etee 
toryotoonde? 

3- Toryotoonde wo hoodere 
nde jalbugol mum yulata nimre. 

4- Yonki fu walaa, so wanaa 
deenoowo na wondi e muudum. 

5- Neddanke yo yeew, wo e 
dume taga 

6- O tagaama e ndiyam 
ndunyondiroojam wakkati 
yaltugol mum. 

7- Idam yalta hakkunde 
keeci e loyle. 

8- Kanko wallaahi wo o 
baawdo wartirde'o. 

9- Nyannde nde ko suudino 
fuu na bangine 

10- Semmbe walanaa o wanaa 
du ballo. 

I I - Mi hunoreke kammu 
joomiraagu wartiwartingol tobo. 

12- Mi hunoreke leydi 
joomiraari seekagol. 

1 3- No wiide wallaahi 
Kur'aana o wo konngol 
cenndungol hakkunde goonga e 
fewre. 

14- Kur'aana wanaa toolo. 

15- No wiide kambe ibe 
ndawra dabare. 

16- Miin du mido dawra 
dabare. 

17- Munyan heeferbe 
neebtinanbe seeda. 

Sorte Burdo toowde 



En puddihi innde Alia jom hinney 
kuubudo jom hinney keeriido. 

1- sennu [labbin] innde jooma 
burdo toowde. 

2- Oon tagudo de fonndi. 

3- Oon koddordo de handi. 

4- Oon jaltindo durdude[do 
duretee]. 

5- De wadidum nyoomre 
baleere. 

6- Na min njanngine de a 
yeggitataa. 

7- So wanaa ko Alia muuyi 
no wiide kanko imo anndi ko 
bangi e ko nyoobi. 

8- Na min newnane wonande 
neway. 

9- Tinna miccin so tawii 
miccingol na nafa. 

10- Yaama kuloowo Alia fuu 
miccitoo. 

1 1- De nyaaddo hoore du 
woddito dum. 

12- Oon woni naatoowo yiite 
mannge. 

1 3- Rewtii o maayataa nder 
magge o wuurata. 

14- Goonga, oon laabucfo 
hisii. 

15- De noddi innde joomum 
de juuli. 

16- Accu duum,odon cuboo 
nguurndam adunaaru. 

17- De laakara kam buri 
woodude, kam buri heddaade. 

18- Ko haalaa dum, wallaahi 
na woni e dereeji yimbe 
arandeebe. 

19- dereeji annabi Ibraahiima 
e annabi Muusa. 

Sorte Maawagol 



En puddirii innde Alia jom hinney 
kuubudo jom hinney keeriido. 

1- Yalla haala maawotoonde 
[darngal] waraniima nah? 

2- Geese na kuli nyannde 
ndeen. 

3- T)e gollude de tampude. 

4- Ide naata yiite wulnge. 

5- Ide njarnee e sewnde yiite 
burnde wulde. 

6- °Be ngalaa neema so 
wanaa nyawgite ngaari[bibbe 
ledde kaadude]. 

7- T)um faynataa dum ittataa 
rafo. 

8- Geese godde du nyannde 
ndeen na neemii. 

9- Na de njarri golle majje. 

10- Ide ngoni nder Aljanna 
toowdo. 

1 1- T)e nanataa toon haalaaji 
daaydi. 

12- Sewnde doggoore na 
woni nder toon. 

1 3- Leese toowde na ngoni 
nder toon. 

14- E kore [nyedirde] 
ponnditaade. 

15- E mbawluuji 
cawndondiraadi. 

16- E daddule beertaade. 

17- Yalla be yeewataa no 
geeloodi tagiraa nah? 

18- Yalla be ndaarataa no 
kammu yebtiraa nah? 

19- Yalla be ndaarataa no 
baamle du ndarnira nah? 

20- Yalla be ndaarataa no 
leydi ndii weertiraa nah? 

21- Yaa Muhammad miccin 
sabo wo a miccinoowo. 

22- A wanaa jaaliidobe. 

23- So wanaa oon tottitiido 
de heefordi. 

24- Laamdo na jukkoo'o 
jukkungo bumgo mawnude. 

25- No wiide wartirde mabbe 
wo faade e amin. 

26- Rewtii no wiide hasboore 
mabbe wo dow amin woni. 

Sorte Pooyngol 



En puddirii innde Alia jom hinney 
kuubudo jom hinney keeriido. 

1 - Mi hunoreke fajiri 
[pooyngol]. 

2- E jemmaaji sappo layya. 

3- E cficfcficfi e gootel-gootel. 

4- E jemma so tawii na yaha. 

5- Yalla hunagol na woni e 
ko haala cf urn wonande jom 
hakkillo nah? 

6- Yalla a yi'aay no jooma 
golliri yimbe Aadi nah? 

7- Iram wo ngalluure 
jogiinde mahdiji mawdi. 

8- Ndeen ngalluure honom 
fuh tagaaka e gende aduna oon 
saanga. 

9- E yimbe Samuuda been 
sehoobe tepaaje nder gooruwol. 

10- E Fir'awna jom tonteeje. 

1 1- "Been won bewbe nder 
gende. 

1 2- De be kebbini bonanda 
nder mum. 

1 3- De jooma du wannji e 
mabbe noone jukkungo [lebte]. 

14- No wiide jooma na woni 
e tudorde [mogginorde- 
tommborde]. 

15- Kaa neddanke so joomum 
jarriboke dum teddinii dum de 
neeminidum, 

16- O wi'a joomam 
teddiniikam. 

17- Kaa so joomiiko 
jarriboke'o famdinii arsuke 
makko 

18- 0 wi'a joomam 
hoyniikam. 

19- Patti, on teddintaa atiime. 

20- On toddintaa [njamirtaa] 
nyamnugol miskiini. 

21- Odon nyaama ndoneteendi 
nyaamde cattude. 

22- Odon njidi jawdi njidngu 
keewngu. 

23- Patti, so tawii leydi 
fusaama fusugol. 

24- De jooma wari tawa 
malayka'en na cekondiri 
cekondiri. 

25- Nyannde nden 
Jahannama waddaama. 

26- Nyannde ndeen 
neddanke fu na miccito de 

dume ngol nafirta. 

27- Nyannde ndeen o wi'an 
tawenoo mi ardinaniino 
nguurndam am dam moyyere. 

28- Nyannde ndeen gooto 
fuh jukkortaake hono no Alia 
jukkortoo. 

29- Gooto fuh habbirtaake 
hono no Alia habbirta. 

30- Hey aan yonki ndeyyiniiki 
dow dewal Alia. 

3 1 - Wartu faade e jooma a 
jarriido wo a jarraado. 

32- Naatu nder jeyaabe'am 
moyyube naatu Aljanna am. 

Sorte Wuro 



i?/7 puddirii innde Alia jom hinney 
kuubudo jom hinney keeriido. 

1- Mi hunoroke ngoo wuro 
[Makka]. 

2- De aan Mohammad wo a 
joodiido e ngoo wuro. 

3- Mi hunoroke saaraa e ko 
saaraa jibbini. 

4- Wallaahi men tagii neddo 
nder tampiri. 

5- Yalla o jikkan gooto fuh 
waawataa o nah? 

6- O wi'a miin mi halkii 
jawdi keewndi. 

7- Yalla o jikkan gooto fuh 
yi'ataa'o nah? 

8- Alia wi'i yalla min 
ngadanaay'o gite didi nah? 

9- E demngal e toni didi. 

10- De min kolli'o dati 
didi[moyyol e bonngol]. 

1 1- Ko wadi de o sarbataako 
tepaare 

12- Ko anndinima tepaare. 

13- Wo rimdinde daande 
[maraado]. 

14- Maa nyaamnude nder 
nyalaande weelo. 

15- Maa nyaamnude atiime 
jom badal. 

16- Maa miskiini jom 
talkaaku. 

17- Rewtii o laato e been 
goondinbe de njamondiri 
munyal de njamondiri 
hinnondirde. 

18- "Bee wonnoo yimbe 
hokkitirteebe dereeji mum'en 
jugngo nyaamo. 

19- "Been heefordinbe aayeeje 
amin been wonnoo hokkitirteebe 
dereeji mum'en jugngo nano. 

20- Yiite ommbaange wonii 
dow mabbe. 

Sorte Naange 




£>7 puddirii innde Alia jom hinney 
kuubudo jom hinney keeriido. 

1 - Mi hunoroke naange e 
wenndoogo mum. 

2- E lewru so tokkiinge. 

3- E nyalooma so 
bagginiinge. 

4- E jemma so maawokenge. 

5- E kammu e oon mahudo 
dum. 

6- E leydi e oon beyyitindo 
ndi. 

7- E yonki e oon ponndudoki. 

8- De lonnginiki bonngol 
makki e kulol makki Alia. 

9- Hayiiya oon labbindoki 
hisii. 

10- Hayiiya oon uwudoki du 
fuuri. 

11- Yimbe Samuuda pennii 
diina saabe bewre mubben. 

12- Wakkati mo burdo be 
fuu nyaadde hoore ummi. 

1 3- Ndeen nulaado Alia 
wiibe celee ngeelooba Alia nga 
e njaram magga. 




U3j 



J3 



4$ <JG S\Sj^J J\jjj> 



91- Sorte Naange 



fecc 30 I 37 I f • ijiu 



14- Ndeen be penni'o be 
coppinga joomiibe hippi dow 
mabbe jukkungo sabu junuubu 
mabbe de fonndingo. 

15- Joomiibe hulataa ko 
jokkitata jukkungo ngoon. 

Sorte Jemma 



En puddirii innde Alia jom hinney 
kuubudo jom hinney keeriido. 

I - Mi hunoroke jemma so na 
maawo 

2- Mi hunoroke nyalooma so 
banngi 

3- E oon tagucfo gorko e 
debbo. 

4- No wiide golle mon na 
seedi. 

5- Oon kokkudo jawdim de 
huli Alia. 

6- De goondini ko woodi. 

7- Warma no min newnana'o 
wonande neway. 

8- Kaa oon dawdo de waawi 
kaariya. 

9- De fenni ko woodi. 

10- Oon du warma min 
newnanadum wonande ko tiidi. 

I I - Jawdi makko nafataa'o 
so o halkii. 

12- Rewtii wonii e amin 
bangingol laawol kanday. 

13- No wiide aduna e laakara 
na woodani men. 

14- Mi jeertinii'on yiite 
hubboowe. 

15- Naatataange so wanaa 
burdo nyaacfde hoore. 

16- Oon pennudo Kur'aana 
de tottitii e liimaanaaku. 

17- Yaama no burdokulol 
Alia fuh wodditoonge. 

1 8- Oon ittoowo jawdim 
hokka ngam filaade laabal. 

1 9- Gooto fuh walaa do 
makko neema mo ina barje. 

20- So wanaa dabbude yeeso 
joomiiko toowdo. 

21 - Yaama no o yarro 

Sorte Wenndoogo 



2?/7 puddirii innde Alia jom hinney 
kuubudo jom hinney keeriido. 

1- Alia hunoroke wenndoogo. 

2- O hunoroke jemma so 
nibbini. 

3- Jooma yoppayma 
honnaakima. 

4- Wallaahi laakara 
buranima adunaaru. 

5- Yaama no jooma hokke 
faa njarroda. 

6- Yalla o tawaayma wo a 
atiime de o reenima? 

7- O tawima wo a lalludo de 
o hollima laawol. 

8- O tawima wo a talka de o 
waldinima. 

9- Kaa atiime fati holludum 
jaalagol. 

10- Kaa nyaagotoodo ta'a 
gufudum. 

1 1 - Kaa neema jooma 
jantudum. 

Sorte Yaajingol 



£>7 puddirii innde Alia jom hinney 
kuubudo jom hinney keeriido. 

1- Yalla min njaajinanayma 
wecco ma nah? 

2- De men libi yuwde e 
maada junuubuma nah? 

3- Oon teddinnoodo caggal 
ma. 

4- De min toownima innde. 

5- No wiide caggal tiidorma 
wo neway. 

6- No wiide caggal tiidalla 
wo neway. 

7- So ni a tiloke e juulde 
tampu e Du'aaw. 

8- Ndeerdaa faade e jooma. 

Sorte Yibbi 




En puddirii innde Alia jom hinney 
kuubudo jom hinney keeriido. 

1- Alia wi'i: mi hunoroke 
yibbi e jaytuuni [lekki nebam] 

2- E waamnde Siiniina 

3- E ndii ngenndi koolniindi. 

4- Wallaahi min tagii neddo 
e fooccagol burngol woodde. 

5- Rewtii min mbirfiti o to 
buri fu lehyude e lehyube. 

6- So wanaa been goondinbe 
Alia de ngolli golleeji lobbi na 
woodani been kaa njobdi ndi 
wanaa tayeteendi. 

7- Dume fenninima diina 
caggal ko haala dum? 

8- Yalla Alia laataaki wo 
burdo rjeenyude e hiitotoobe nah? 

Sorte Hecfcfere 




En puddirii innde Alia jom hinney 
kuubudo jom hinney keeriido. 

1- Janngu innde jooma oon 
tagucfo. 

2- De tagi necfcfo e hecfcfere 
yiiyam 

3- Janngu, jooma woni burcfo 
teddude 

4- Oon anndindo kaanibi 
[kudol]. 

5- O anndini neddo ko 
anndaano. 

6- Patti, wallaahi no wiide 
neddanke na bewa. 

7- Saabe o yi'i hoore makko 
o waldii. 

8- No wiide wartirde wo 
faade e jooma. 

9- Yalla a yi'aay mona hada?. 

10- Maccudo so tawi juuli. 

1 1 - Haalanam so o laatoke 
imo woni e kanday. 

12- Maa o yamirii kulol Alia. 

1 3- Haalanam so tawi 
kadoowo'on du wo pennudo 
diina de tottitii liimaanaaku. 

14- Yalla o anndaa wiide 
Alia na yi'a nah? 

15- Patti, wallaahi so ni o 
hadtaaki 

16- Na min nanngu 
sanne-sanne tiimtimi. 

17- Tiimtimi pennooji 
boofooji. 

18- Yo o noddu batu makko . 

19- Minen du ndeen min 
noddan jabaniyankoobe. 

20- Patti taa dowtana'o sujidin 
piloda battaade e jooma. 

Sorte Koddoruye 



En puddirii innde Alia jom hinney 
kuubudo jom hinney keeriido. 

1- Minen min njippinii 
Kur'aana nder jemma teddeengal. 

2- Ko anndinima jemma 
teddeengal. 

3- Jemma teddeengal oo kam 
buri woodde ilia e lebbi ujune. 

4- Malayka'en ina njippoo 
wondude e Malayka Jibriil nder 
jemma oon dow dugay 
joomiibe e kala fii fuh. 

5- Jemma oon wo kisndam 
fado weeti. 

Sorte Bangugol 



En puddirii innde Alia jom hinney 
kuubudo jom hinney keeriido. 

1- "Been doon heefordinbe 
kanyum' en wo dunkee'en 
dewte e sirkotoobe be laataaki 
be seertube faa seede laabudo 
waranibe. 

2- Oon le wo nulaado yuwde 
to mo ina jannga dereeji labbin- 
aadi. 

3- Kiiteeji pocciidi na ngoni 
e majji. 

4- "Been hokkaabe dewtere 
been du cankitaaki so wanaa 
caggal ko seede Alia waranibe. 

5- °Be njamiraaka so wanaa 
be ndewa Alia be labbinana'o 
diina tawa be focciibe de be 
nyiiba e juulde be kokka jakka 
duum woni diina pocciika. 

6- No wiide been heefordinbe 
kanyum en, wo dunkee'en 
dewte e sirkotoobe na ngoni 
nder yiite Jahannama alhaali 
mabbe be duumotoobe nder 
magge, bee kam'en ngoni 

bur be tageefo fuh bonde. 

7- Wiide been goondinbe 
Alia de ngolli golleeji moyyi 

been kam'en buri tageefo fuh 
moyyude. 

8- Mbarjaari mabbe to 
joomiibe wo Aljannaaji 
joodnde di calludi na ndogga 
nder mubben alhaali mabbe be 
duumotoobe nder majji abadaa, 
Alia yarrokebe be njarrokedum, 
dum woodani kuldo joomum. 

Sorte Dimmbagol 



En puddirii innde Alia jom hinney 
kuubudo jom hinney keehido. 

1- So leydi dimmbaama 
dimmbagol mum 

2- De leydi yaltini teddeele 
muudum. 

3- De neddo wi'i: dume 
danyi leydi ndi? 

4- Nyannde ndeen indi haala 
kibaaruuji mayri. 

5- Sabe wiide jooma 
yamiriindi. 

6- Nyannde ndeen yimbe na 
ngarta wo seerbe. 

7- Fa be kollee golleeji 
mabbe. 

8- Kala golludo ko woodi 
faysitawi wo hono wabbere Jarra 
yi'andum. 

9- Oon golludo ko boni du 
fay so tawi wo dum hono jarra 
e famdude o yi'andum. 

Sorte Doggooji 






j5/7 puddirii innde Alia jom hinney 
KuuDUuo jotn ninney Keeniuo. 


-s^^ufy 1 **^ 

doggooji na booka. 




2- E kubbirooji yiite e 
toyyagol. 




3- E piccooji wakkati beete. 




*f- L/c ai iind aoon cona. 




5- De di tummbira yimbe 
colla oon. 




6- No wiide neddanke na 
iiccwi ydiiKiruc jouiiiuiii. 




7- Kanko oon wallaahi wo o 
seede e dow dum 




8- No wiide kanko wallaahi 
wo o cattudo yidde moyyere. 




9- Yalla o anndaa so tawi ko 
woni nder kaburuuje 
yaltinaama. 




10- De ko woni nder becce 
du banginaama. 




11- No wiide joomiibe 
wallaahi na humpitiibe nyannde 





ndeen. 

Sorte Toyyotoonde 



i?/7 puddirii innde Alia jom hinney 
kuubudo jom hinney keeriido. 

1- Toyyotoonde dume woni 
toyyotoonde. 

2- Dume anndinima ko woni 
toyyotoonde. 

3- Nyannde yimbe nga'i 
hono dabidabiije cankitaade. 

4- Baamle du nga'i hono 
wiro haasaango. 

5- Kaa oon mo eterde mum 
teddiri golleeji lobbi. 

6- Oon kaa na woni nder 
nguumdam njarraadam. 

7- Kaa oon mo eterdem 
koyfiri golleeji bondi. 

8- Oon kaa joodordemum 
wo nder yiite Haawiya. 

9- Ko anndinima dume woni 
duum. 

10- T>uum wo yiite wulunge. 

Sorte Burondirde 



i?/7 puddirii innde Alia jom hinney 
kuubudo jom hinney keeriido. 

1- "Burondirgol keewal jawdi 
e beyngu suglinii'on. 

2- Faa njuuroyidon 
kaburuuje. 

3- Patti, on ngarowan anndon. 

4- Rewti patti, on ngarowan 
anndon. 

5- Patti, so tawii odon 
anndunoo anndal teyoral. 

6- Wallaahi na on nji'u yiite 
Jahannama sanne. 

7- Rewti wallaahi na on 
nji'urunge yitere tennyoral. 

8- Rewtii wallaahi na on 
lamnde sanne nyannde ndeen 
yuwde e neemaaii. 

Sorte Alaasara 



En puddirii innde Alia jom hinney 
kuubudo jom hinney keeriido. 

1- Alia wii mi hunoroke 
alaasara no wiide necfd anke fuu 
na woni nder mursey. 

2- So wanaa been goondinbe 
Alia de ngolli golleeji lobbi de 
njamondiri goonga. 

3- De njamondiri munyal. 

Sorte Aybinde 



j6>7 puddirii innde Alia jom hinney 
kuubudo jom hinney keeriido. 

1- Bone na woodani kala 
aybinoowo yimbe nde pottaay e 
nde potti fuh. 

2- Oon wo kawrondirdo 
jawdi na limtandi. 

3- Imo jikka no wiide jawdi 
makko duumnanmo. 

4- Patti, wallaahi na o werre 
sanne-sanne nder yiite Hudamati. 

5- Ko anndinima Hudamatu? 

6- Wo dum yiite Alia 
hubboowe. 

7- Ngeen nge ina yellitoo 
dow berde. 

8- Wiide kange ngeen wo 
nge ommbaange e dow mabbe. 

9- Ibe ngoni e nuyle juutude. 




105- Sorte Nyiiwa fecc 30 I 54 ~] r • iJJJ ^ ♦ 0 J-^Vi^ 



Sorte Nyiiwa 



i?/7 puddirii innde Alia jom hinney 
kuubudo jom hinney keeriido. 

1- Yalla a yi'aay [yaa 
Muhammad] noy jooma wadi 
yimbe nyiiwa. 

2- Yalla o wadaay dabare 
mabbe nder lallere nah? 

3- O nulii dow mabbe pooli 
di alhali mubben jama'aaje 
jama'aaje ooli. 

4- Dina mberroobe kaaye 



5- Di ngadibe hono 
nyayngal nyaamaangal 

Sorte Kuraysinkoobe 



£>7 puddirii innde Alia jom hinney 
kuubudo jom hinney keeriido. 

1- Batte woowtugol 
kuraysigkoobe. 

2- Woowtugol mabbe 
jahaangal dabbunde e ceedu. 

3- Batte duum wo be ndew 
jom nduu suudu. 

4- Oon neemindobe be njalti 
e rafo. 

5- De hoolnibe be njalti 
kulol. 



107- Sorte Gollirde 

Sorte Gollirde 





En puddirii innde Alia jom hinney 
kuubudo jom hinney keeriido. 

1- Yalla ayi'ii oon mo na 
fenna nyannde njobdi. 

2- Oon woni dunyyitoowo 
atiime. 

3- O yamirtaa neeminde 
miskiini. 

4- Bone na woodani juuloobe. 

5- "Been solindiibe e juulde 
mubben. 

6- "Been juuliroobe faa 
nji'ee de ina kada gollirde. 

Sorte weendu kawsara 



£>7 puddirh innde Alia jom hinney 
kuubudo jom hinney keeriido. 

1- Yaa Muhammad min 
kokkiima weendu Kawsara. 

2- Juulan jooma de mborodaa 
ngeelooba. 

3- Wiide konnee maada kam 
won tayudo caggal. 

Sorte Heeferbe 



jEr? puddirii innde Alia jom hinney 
kuubudo jom hinney keeriido. 

1- Yaa Muhammad wi'u hey 
onon heeferbe. 

2- Mi rewataa cfuum ko 
ndewoton. 

3- Onon du on ndewataa 
duum ko ndewammi. 

4- Mi waroytaa mi rewa 
duum ko ndewoton. 

5- Onon du on ngaroytaa 
ndewon duum ko ndewammi. 

6- Diina mon wo onon 
woodani diina am du wo miin 
woodani. 

1 10- Sorte Faabay fecc 30 

Sorte Faabay 



£/7 puddirii innde Alia jom hinney 
kuubudo jom hinney keeriido. 

1- So tawii faabay Alia warii 
e omteede Makka 

2- De njiicfaa yimbe na naata 
nder diina Alia Jama'aaje 
jama'aaje. 

3- Sennu jooma wondude e 
yettoore de nyaagodaa o yaafe 
sabo o laatoke wo o jaafotoodo. 

Ill- Sorte Bale 

Sorte Bale 



En puddirii innde Alia jom hinney 
kuubudo jom hinney keeriido. 

1- Juude Abi lahab kalkii, de 
kamdu halki. 

2- Jawdi makko e ko o faggi 
fuh nafaay'o. 

3- O waran o naata yiite 
joomiraage leewngol. 

4- E deekiiko doondotoodo 
ledde. 

5- "Boggol jeyaangol e bale 
na woni e daande makko. 

112- Sorte Laabal fecc 30 

Sorte Laabal 



En puddirii innde Alia jom hinney 
kuubudo jom hinney keeriido. 

1- Wi'u: [yaa Muhammad] 
Alia wo gooto. 

2- Alia peendeteedo. 

3- O rimay o rimaaka 

4- Gooto fuh laataaki wo 
yeru makko. 




0 l^^^oLc^j 



113- Sorte Pooyngol fecc 30 

Sorte Pooyngol 



En puddirii innde Alia jom hinney 
kuubudo jom hinney keeriido. 

1- Wi'u: [yaa Muhammad] 
mido mooloo jom feccagol 
pooyngol. 

2- E torra huunde fuh ko o 
tagi. 

3- E torra nimre so sadtii. 

4- E torra tuutoobe ina piba. 

5- E torra haasidi so tawii 
haasidoke. 

114- Sorte Yimbe 

Sorte Yimbe 



En puddirii innde Alia jom hinney 
kuubudo jom hinney keeriido. 

1- Wi'u: [yaa Muhammad] 
mido moolii jom yimbe 

2- Marudo yimbe. 

3- Deweteedo yimbe 

4- Yuwde cawwisoowo 
nebtoowo 

5- Oon mona sawwisa berde 
yimbe. 

6- Jeyaado e ginnaaji e 
yimbe. 




Lelngo incf e sorteeji e nokku mo kala to sorte oon jippii 

Hakke winnditagol 
walanaa gooto fu so wanaa 
[Muulirde kaananke FAHD wonande 

Kur'aana teddudoj 
W^B: 6262- Madiina Munawwarah 

